ไฟแนนซ์
...การต่อต้าน ชาติชาย พยุหนาวีชัย ผู้อำนวยการธนาคารออมสินคนใหม่ ยังมีอย่างต่อเนื่อง ล่าสุด เมื่อวันที่ 23 ธ.ค. พนักงานกลุ่มหนึ่งก็ไปยื่นเรื่องต่อศาลปกครองฟ้อง สาธิต รังคสิริ ผู้ตรวจคลัง ประธานกรรมการสรรหาผู้อำนวยการธนาคารออมสินคนใหม่ ว่าเป็นไปโดยไม่ชอบ ขอให้การสรรหาเป็นโมฆะ แม้ศาลปกครองยังไม่รับเรื่อง แต่ก็ถือเป็นเรื่องกวนใจ ผอ.ออมสินคนใหม่ ที่จะเริ่มทำงานในวันที่5 ม.ค. 2558
29 ต.ค. 2565

...การต่อต้าน ชาติชาย พยุหนาวีชัย ผู้อำนวยการธนาคารออมสินคนใหม่ ยังมีอย่างต่อเนื่อง ล่าสุด เมื่อวันที่ 23 ธ.ค. พนักงานกลุ่มหนึ่งก็ไปยื่นเรื่องต่อศาลปกครองฟ้อง สาธิต รังคสิริ ผู้ตรวจคลัง ประธานกรรมการสรรหาผู้อำนวยการธนาคารออมสินคนใหม่ ว่าเป็นไปโดยไม่ชอบ ขอให้การสรรหาเป็นโมฆะ แม้ศาลปกครองยังไม่รับเรื่อง แต่ก็ถือเป็นเรื่องกวนใจ ผอ.ออมสินคนใหม่ ที่จะเริ่มทำงานในวันที่5 ม.ค. 2558
...นี่ก็โดนสหภาพแรงงานเอสเอ็มอีแบงก์ปล่อยข่าวว่า สาลินี วังตาล ประธานกรรมการธนาคารจะลาออก ลือกันจนป่วนไปทั้งแบงก์ สาเหตุมาจากการที่สหภาพมาทวงโบนัสจากบอร์ดแบงก์ ที่คณะกรรมการชุดเก่าสัญญาว่าจะกันเงินไว้ให้เป็นโบนัส 256 ล้านบาท แต่ สาลินีไม่เห็นด้วย เพราะแบงก์กำลังอยู่ระหว่างการฟื้นฟู พนักงานต้องร่วมมือร่วมใจฟันฝ่าอุปสรรคไปให้ได้ก่อนที่จะมาขอผลตอบแทนเพิ่ม  สหภาพไม่พอใจก็ปล่อยข่าวไล่ประธานเสียดื้อๆ
อย่างไรก็ดี เรื่องนี้พบกันครึ่งทาง ด้วยการที่ท่านประธานสาลินี รับปากจะขึ้นเงินเดือนในปีหน้าให้อย่างแน่นอน แต่ขอดูผลประกอบการก่อนว่าจะสามารถแก้หนี้เสียและเร่งปล่อยสินเชื่อใหม่ให้เพิ่มมากขึ้นตามที่ซูเปอร์บอร์ดอยากเห็นได้หรือเปล่า
...วิสุทธิ์ ศรีสุพรรณ รมช.คลัง เดินสายตรวจเยี่ยมกรมบัญชีกลาง สั่งให้เพิ่มประสิทธิภาพกองทุนหมุนเวียน 115 กองทุน ซึ่งกรมบัญชีกลางจะประเมินผลงานคล้ายกับรัฐวิสาหกิจ หากกองทุนใดมีสภาพคล่องส่วนเกินที่ไม่ได้ใช้ประโยชน์ก็ควรนำส่งเข้ามาไว้ในเงินคงคลัง คาดว่ามีอยู่ถึง 1 หมื่นล้านบาท
แถมให้กรมบัญชีกลางเตรียมความพร้อมเปิดให้สมาชิก กบข.ที่รับราชการก่อน 27 มี.ค. 2540 กลับไปใช้สิทธิตาม พ.ร.บ.บำเหน็จบำนาญข้าราชการ พ.ศ. 2494 เดิมได้ ซึ่งเปิดให้ยื่นใบสมัครตั้งแต่วันที่ 15 ธ.ค. 2557 ถึงวันที่ 30 มิ.ย. 2558 คาดว่าจะมีข้าราชการบำนาญและราชการปกติใช้สิทธิถึง 3 แสนราย เป็นเงินที่ต้องคืนให้สมาชิก3 หมื่นล้านบาท